Tot i que el PIB es duplicaria en els propers anys, la reducció en la despesa social va augmentar la bretxa entre rics i pobres. Xile, històricament molt desigual, va incrementar encara més els seus nivells de desigualtat. Si a finals del govern d'Allende l'índex de Gini ajustat per equivalències i economies d'escala era de 0,44, a finals de la dictadura era de 0,57. D'altra banda, la zona del Xile central va ser sacsejada pel terratrèmol del 3 de març de 1985, sofrint greus danys les estructures de les construccions de Santiago de Xile, Valparaíso i San Antonio.